**De ce atâta vreme…**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am stat de vorbă cu o piatră.

Trecuseră peste ea şuvoaie de apă şi tălpi.

Acum era mai frumoasă, mai netedă şi înţeleaptă.

Nu mi s-a plâns ci doar mi-a povestit.

Spunea lucruri grozave despre minuni şi fapte ce noi nu le-am trăit.

Peste noi au trecut două mii de ani şi un pic.

Cu toate astea-n timp n-am înţeles nimic.

E doar o clipire de pleoapă pentru univers

Dar pentru noi, e viaţa toată.

Ne minte mintea câteodată spunându-ne că şi mâine e o zi.

Ocoleşte să ne spună că nu e a noastră şi s-ar putea nimic a mai zidi.